เรื่องร้องเรียน: เหม็นกลิ่นขยะในพื้นที่นี้มากๆ มากกว่าที่เคยเจอ กลิ่นทะลุเข้าห้องนอน นอนไม่ได้แสบจมูก แสบคอ
การดำเนินการของเจ้าหน้าที่: ตามที่ได้มีประชาชนร้องเรียนผ่านระบบบริหารจัดการปัญหาเมือง ระดับปัญหาเส้นเลือดฝอยตามนโยบายของผู้ว่าราชการกรุงเทพมหานคร (นายชัชชาติ สิทธิพันธุ์) ผ่านระบU Application Traffy Fondueตามรหัสรับเรื่อง 2023-4Q7QCU วันที่รับแจ้ง 22 กุมภาพันธ์ 2566 กรณีข้อร้องเรียนกลิ่นขยะส่งกลิ่นเหม็นมาก รบกวนความเป็นอยู่ของประชาชนภายเลขที่ 35 ซ.เฉลิมพระเกีรยติ ร.9 38 แขวงประเวศ เขตประเวศ กรุงเทพมหานคร นั้น ศูนย์กำจัดมูลฝอยอ่อนนุข ได้ให้เจ้าหน้าที่ลงพื้นที่ตรวจสอบภายในโรงงานกำจัดมูลฝอย 800 ตัน เมื่อวันที่ 17 กุมภาพันธ์ 2566 เวลา 10.30 น. กรมโรงงานอุตสาหกรรมได้ลงพื้นที่ตรวจสอบภายใน โรงงานดังกล่าว และมีคำสั่งให้หยุดดำเนินการให้นำขยะที่ตกค้างออกจากกระบวนการให้แล้วเสร็จภายใน 4 วัน ทั้งนี้ ศูนย์กำจัดมูลฝอยอ่อนนุช ได้รับทราบถึงผลกระทบที่เกิดจากการดำเนินการกำจัดมูลฝอยได้ประสานกับบริษัทผู้รับจ้างกำจัดมูลฝอย การล้างทำความสะอาดถนนภายในศูนย์กำจัดมูลฝอยอ่อนนุชและการกำจัดมูลฝอยให้เป็นไปตามมาตรฐานข้อกำหนดอย่างเคร่งครัด เพื่อลดผลกระทบกับประชาชนที่อาศัยอยู่โดยรอบศูนย์กำจัดมูลฝอยอ่อนนุช
ความเห็นของผู้แจ้ง: ขอขอบคุณเจ้าหน้าที่ภาคส่วนที่ช่วยกันแก้ไขปัญหานี้ ขอขอบพระคุณจากใจจริง 🙏  แต่หากปัญหานี้เกิดขึ้นอีกครั้งอยากให้คิดวางแผนเผื่อๆไว้ว่าจะทำยังไงกับปัญหานี้อีกครับ ขอบคุณครับ
พื้นที่: แขวงหนองบอน เขตประเวศ กรุงเทพมหานคร